13.11.2010 Den Europæiske Unions Tidende L 296/11 KOMMISSIONENS FORORDNING (EU) Nr. 1026/2010 af 12. november 2010 om en fælles procentsats for antagelse af de beløb, som medlemsstaterne har anmeldt til Kommissionen for ansøgninger om rydningspræmie for produktionsåret 2010/11 EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugs- produkter og om særlige bestemmelser for visse landbrugspro- dukter (fusionsmarkedsordningen) (?), særlig artikel 85s, stk. 4, sammenholdt med artikel 4, og ud fra følgende betragtninger: (1) — De relevante ansøgninger, som medlemsstaterne senest den 15. oktober 2010 anmeldte til Kommissionen i henhold til artikel 85s, stk. 2, i forordning (EF) nr. 1234/2007, overstiger det maksimale årlige budget for rydningsordningen for produktionsåret 2010/11, nemlig 276 mio. EUR, som er fastsat i forordningens bilag Xd. Der bør derfor fastsættes en fælles procentsats for anta- gelse af de faktisk anmeldte beløb. (2) Luxembourg har i henhold til artikel 85s, stk. 2, i forord- ning (EF) nr. 1234/2007 indsendt ansøgninger for et areal på under 50 hektarer; landet er derfor fritaget for at anvende den fælles procentsats i henhold til artikel 71, stk. 3, i Kommissionens forordning (EF) nr. 555/2008 af 27. juni 2008 om gennemførelsesbestemmelser til Rådets forordning (EF) nr. 479/2008 om den fælles markeds- ordning for vin for så vidt angår støtteprogrammer, samhandel med tredjelande, produktionskapacitet og kontrol i vinsektoren (). (3) — Af hensyn til klarheden bør det også angives, hvilket beløb den enkelte medlemsstat tildeles af det årlige budget for hele rydningsordningen. (4) — Kommissionens forordning (EF) nr. 1092/2009 (?) om en fælles procentsats for antagelse af de beløb, som medlemsstaterne har anmeldt til Kommissionen for ansøgninger om rydningspræmie for produktionsåret 2009/10, udløb ved udgangen af produktionsåret 2009/10. Den bør derfor erstattes af en ny forordning. (5) — Foranstaltningerne i denne forordning er i overensstem- melse med udtalelse fra Forvaltningskomitéen for den Fælles Markedsordning for Landbrugsprodukter — VEDTAGET DENNE FORORDNING: Artikel 1 De rydningsansøgninger for produktionsåret 2010/11, der er anmeldt til Kommissionen i henhold til artikel 85s, stk. 2, i forordning (EF) nr. 1234/2007, antages for 59,622 % af de deri anførte beløb. Budgetlofterne for de berørte medlemsstater er fastsat i bilaget til nærværende forordning. Artikel 2 Denne forordning træder i kraft dagen efter offentliggørelsen i Den Europæiske Unions Tidende. Den anvendes for produktionsåret 2010/11. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 12. november 2010. ()) EUT L 299 af 16.11.2007, s. 1. (?) EUT L 170 af 30.6.2008, s. 1. På Kommissionens vegne José Manuel BARROSO Formand () EUT L 299 af 14.11.2009, s. 8.